Vakarų Australijos srovė
Vakarų Australijos srovė – šaltoji vandenynų srovė, srūnanti į šiaurę Indijos vandenyne, išilgai vakarinių Australijos krantų. Tai Vakarų Vėjų srovės šiaurinė atšaka. Srovės greitis <1 km/h. Druskingumas – 35,5–35,7 ‰. Vandens temperatūra vasarį nuo 19 °C (pietuose) iki 26 °C (šiaurėje), rugpjūtį – 15–21 °C. Tropinėje juostoje Vakarų Australijos srovė pereina į Pietų pasatinę srovę.